Soovid kauneid käsi? Vaata, mis on külma ilma korral kohustuslik aksessuaar!
Anna Elisabeth Kaljuvee
female applying cream on her handsPhotographer: Petar Djordjevic
Kui käed ja küüned on hakanud kuivaks muutuma ja lõhenema, tasub reageerida kiirelt. Sest kui asi juba väga hulluks läheb, on tekkinud vigastusi keeruline ravida.
Kõigepealt, kindad kätte! Soojad kindad on külmal ajal suisa kohustuslik aksessuaar, aga paratamatult ei kanna enamik meist kindaid nii sageli, kui võiks… Või siis kanname neid hoopis taskus või käekotis. Sellest pole aga käte ja küünte kaitsmisel abi. Nii et kindad on veel varakevadelgi kohustuslik aksessuaar.
Kreemita-kreemita-kreemita! Pärast pesu, enne väljaminekut, enne uinumist. Kätekreem olgu sul vannitoas, käekotis ja öökapil. Kui sa ei armasta rasvast või õlist tunnet nahal, võid rõõmustada – kauplustes on saada rohkelt kreeme, mis niisutavad tõhusalt ja pikka aega, kuid ei jäta nahale ebamugavat kreemikihti. Vali võie vajaduse järgi: juba lõhenenud nahk vajab tugevatoimelist salvi, kuivadele kätele sobivad õli baasil kreemid. Kaitseks külma eest vali kreem, mis tekitab kätele justkui kaitsekihi.
Lisahoolduseks. Tee kätemaske ja kasuta küüneõli, pööramaks kätele ekstra tähelepanu ja andmaks neile vajalikku niisutust.
Weleda niisutav ja pehmendav astelpaju-kätekreem Sanddorn-Handcreme imendub kiiresti, kaitseb kuivi karedaid käsi niiskuskao ja naha lõhenemise eest. Käenahk muutub pehmeks ja ühtlaseks, kuid ei tundu rasvasena. Kreem sisaldab puhast seesamiõli ja väärtuslikku, vitamiinide ja oluliste rasv-hapete poolest rikast astelpajuõli. Puhtad taimeõlid toetavad naha loomulikku ainevahetust ning aitavad nahal üles ehitada kaitsefunktsioone. Hind 9.90
Lumi kaitsvas ja taastavas kätekreemis Revitalising Hand Cream on rikkalikult niisutavaid hooldusaineid, sh ainulaadne hüaluroonhape, mis lukustab niiskuse. Lisaks on kreem rahustav ning aitab leevendada ärritust, muutes käed ja küüned terveks ja tugevaks. Hind 16.49
Mavala toitev küüneõli Mava-derma on hästi tasakaalustatud segu nisuidu-, oliivi- ja magusmandliõlist küünejuurele masseerimiseks, et saada ilusad pikad küüned. Õlide toime hoiab naha elastse ja pehmena. Hind 12.99
L’Occitane’i kätekoorija One-Minute Hand Scrub sisaldab 10% orgaanilist sheavõid, mis niisutab sügavuti. Sheapähklikestade osakesed koorivad tõhusalt, eemaldades surnud naharakud. Lisatud aprikoosiõli ja allantoiin aitavad hoida naha pehmena ja kaitsevad seda väliskeskkonna mõjude eest. Hind 13.99